HU Az Európai Unió Hivatalos Lapja L 281/1

A BIZOTTSÁG (EU) 2016/1822 RENDELETE

(2016. október 13.)

a 396/2005/EK európai parlamenti és tanácsi rendelet II., III. és V. mellékletének az egyes termékekben, illetve azok felületén található aklonifen, deltametrin, fluazinam, metomil, szulkotrion és tiodikarb megengedett maradékanyag-határértéke tekintetében történő módosításáról

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1), és különösen annak 14. cikke (1) bekezdésének a) pontjára, 18. cikke (1) bekezdésének b) pontjára, valamint 49. cikkének (2) bekezdésére,

mivel:

(1) Az aklonifen, a fluazinam és a szulkotrion tekintetében a 396/2005/EK rendelet III. mellékletének A. része maradékanyag-határértékeket (a továbbiakban: MRL-ek) állapított meg. A deltametrin, a metomil és a tiodikarb tekintetében a 396/2005/EK rendelet II. melléklete és III. mellékletének B. része megengedett maradékanyag-határértékeket (a továbbiakban: MRL-ek) állapított meg.

(2) Az aklonifen tekintetében érvényben lévő MRL-ekkel kapcsolatban az Európai Élelmiszerbiztonsági Hatóság (a továbbiakban: Hatóság) a 396/2005/EK rendelet 12. cikke (1) bekezdésének megfelelően indokolással ellátott véleményt (2) adott ki. A Hatóság a burgonya, a sárgarépa, a gumós zeller, a fokhagyma, a vöröshagyma, a salotta/mogyoróhagyma, a paradicsom, a csemegekukorica, a zellerlevél, a petrezselyem, a (friss, hüvely nélküli) bab, a (friss, hüvely nélküli) borsó, a (friss) lencse, a zeller, az édeskömény, az articsóka, a (száraz) csillagfürt, a napraforgómag, a szemes kukorica, a szemes cirok, a sertés (húsa, zsírja, mája és veséje), a szarvasmarhafélék (húsa, zsírja, mája és veséje), a juh (húsa, zsírja, mája és veséje), a kecske (húsa, zsírja, mája és veséje), valamint a (tehén-, juh- és kecske-) tej tekintetében meghatározott MRL-ek csökkentését ajánlotta. Más termékek vonatkozásában a jelenlegi MRL emelését vagy változatlanul hagyását ajánlotta. A Hatóság megállapította, hogy a paprika, a gyógynövényteák (szárított, virágok és levelek), fűszernövények (magvak, gyümölcsök és bogyók) tekintetében meghatározott MRL-ekkel kapcsolatban nem állnak rendelkezésre bizonyos információk, és hogy a kockázatkezelők részéről további vizsgálatra van szükség. Mivel nem merül fel a fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni.

(3) A deltametrin tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt (3) adott ki. A Hatóság megállapította, hogy a paradicsomra, a dinnyére, a görögdinnyére, a kínai kelre, a kelre, az endíviára, a spenótfélékre és hasonló fajú levélzöldségekre, a (száraz) babra, a szemes rizsre és a szemes búzára érvényes MRL-ek kockázatot jelentenek a fogyasztókra nézve. Ezért helyénvaló csökkenteni ezeket az MRL-eket. A Hatóság megállapította, hogy a citrusfélék, a mandula, a brazil dió, a kesudió, a gesztenye, a kókuszdió, a mogyoró, a makadámdió, a pekándió, a fenyőmag, a pisztácia, a dió, az alma, a körte, a birsalma, a naspolya, a japán naspolya, a sárgabarack/kajszi, a cseresznye, az őszibarack, a szilva, a csemegeszőlő, a borszőlő, a földieper, a feketeszeder, a hamvas szeder, a málna, a fürtös áfonya, a tőzegáfonya, a ribizli (piros, fekete és fehér), a köszméte/egres, a csipkebogyó, a faeper, az azaról, a fekete bodza, az étkezési olajbogyó, a kivi, a burgonya, a cékla, a sárgarépa, a gumós zeller, a torma, a csicsóka, a pasztinák/paszternák, a petrezselyemgyökér, a retek, a saláta bakszakáll, a karórépa, a tarlórépa, a fokhagyma, a vöröshagyma, a salottahagyma/mogyoróhagyma, az újhagyma, paradicsom, a paprika, a padlizsán/tojásgyümölcs, a kabakosok (ehető héjúak), a dinnye, sütőtök, a görögdinnye, a csemegekukorica, a virágukért termesztett káposztafélék, a kelbimbó, a fejeskáposzta, a kínai kel, a kel, a karalábé, a galambbegysaláta, a saláta, az endívia, a kerti zsázsa, a közönséges borbálafű/szárazföldi zsázsa, a rukkola (borsmustár), a vörös mustár, a Brassica spp levelei és csírája, a spenótfélék és hasonló fajú levélzöldségek, a szőlőlevél, a vízitorma, a cikóriasaláta, a fűszernövények, a (friss) hüvelyes zöldségek, a spárga, az articsóka, a póréhagyma a termesztett gomba, a (száraz) bab, a (száraz) lencse, a (száraz) borsó, a (száraz) csillagfürt, a lenmag, a mák, a szezámmag, a napraforgómag, a repcemag, a mustármag, a gyapotmag, a tökmag, a pórsáfránymag, a borágó, a gomborka, a kendermag, a ricinusbab, az olajbogyó olajkinyerésre, a szemes árpa, a pohánkamag, a szemes kukorica, a szemes köles, a szemes zab, szemes rizs, a szemes rozs, a szemes cirok, a szemes búza, a tea, a gyógynövényteák (szárított, virágok, levelek és gyökerek), a fűszernövények (gyümölcsök, bogyók, gyökerek, rizómák, rügyek és virágbibék) a cukorrépa (gyökér), a cikóriagyökér, a sertés (izom-, zsír-, máj- és veseszövetek), a szarvasmarhafélék (izom-, zsír-, máj- és veseszövetek), a juh (izom-, zsír-, máj- és veseszövetek), a kecske (izom-, zsír-, máj- és veseszövetek), a baromfi (izom-, zsír- és májszövetek) a tehéntej, a juhtej, a kecsketej és a madártojások tekintetében meghatározott MRL-ekkel kapcsolatban nem állnak rendelkezésre bizonyos információk, ezért a kockázatkezelők részéről további vizsgálatra van szükség. Mivel nem merül fel fogyasztókat érintő kockázat, e termékek tekintetében az MRL-eket a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni. A Hatóság megállapította, hogy a füge, a kardonna/szúrós articsóka, a zeller és a fűszernövények (magvak) tekintetében meghatározott MRL-ekkel kapcsolatban nem áll rendelkezésre információ, ezért a kockázatkezelők részéről további vizsgálatra van szükség. A szóban forgó termékekre vonatkozó MRL-eket ezért a kimutatási határértéknek megfelelő értéken kell megállapítani.

(4) A fluazinam tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt (4) adott ki. A burgonya, a vöröshagyma és a salottahagyma/mogyoróhagyma esetében a jelenlegi MRL csökkentését ajánlotta. A paradicsom esetében a jelenlegi MRL emelését szorgalmazta. A Hatóság megállapította, hogy az alma, a körte, a csemegeszőlő, a borszőlő, a feketeszeder, a hamvas szeder, a málna, a szárazbab és a gyógynövényteák (szárított, gyökerek) tekintetében meghatározott MRL-ekkel kapcsolatban nem állnak rendelkezésre bizonyos információk, és a kockázatkezelők részéről további vizsgálatra van szükség. Mivel nem merül fel fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni.

(5) A metomil tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt (5) adott ki. A Hatóság a maradékanyag-határérték meghatározásának módosítását javasolta, és a paradicsom, a padlizsán (tojásgyümölcs), az uborka és a cukkini tekintetében meghatározott MRL-ek csökkentését ajánlotta. Az apró uborka vonatkozásában a jelenleg érvényes MRL megtartását ajánlotta. A Hatóság megállapította, hogy a borszőlőre, a burgonyára, az uborkára, a cukkinire, a dinnyére, a sütőtökre és a görögdinnyére érvényes MRL-ek kockázatot jelentenek a fogyasztókra nézve. Ezért helyénvaló csökkenteni ezeket az MRL-eket. A Hatóság megállapította, hogy a paprika, a dinnye, a sütőtök, a görögdinnye, a saláta, a spenót, a (friss, hüvelyes) bab, a (friss, hüvelyes) borsó, a szárazbab, a szójabab, a gyapotmag, a szemes kukorica és a szemes árpa tekintetében meghatározott MRL-ekkel kapcsolatban nem állnak rendelkezésre bizonyos információk, és a kockázatkezelők részéről további vizsgálatra van szükség. Mivel nem merül fel fogyasztókat érintő kockázat, e termékek tekintetében az MRL-eket a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni.

(6) A Hatóság (6) a tiodikarbra vonatkozóan azt javasolta, hogy azt töröljék a metomil szermaradék meghatározásából. A fentiek alapján indokolt ezt az anyagot külön felvenni a 396/2005/EK rendelet V. mellékletébe.

(7) A szulkotrion tekintetében érvényes MRL-ekkel kapcsolatban a Hatóság a 396/2005/EK rendelet 12. cikke (1) bekezdésének megfelelően indokolással ellátott véleményt (7) adott ki. Két lehetőséget ajánlott a maradékanyag meghatározására. A Hatóság indokoltnak látta az állati eredetű termékekre korlátozni a maradékanyag meghatározásának módosítását. A csemegekukorica, a szemes kukorica és a szemes cirok tekintetében a Hatóság a jelenlegi MRL-ek megtartását javasolta. A Hatóság arra a következtetésre jutott, hogy a saláta bakszakáll, a sertés (izom-, zsír-, máj- és veseszövetek), a szarvasmarha (izom-, zsír-, máj- és veseszövetek), a juh (izom-, zsír-, máj- és veseszövetek) a kecske (izom-, zsír-, máj- és veseszövetek) és a tehéntej, a juhtej és a kecsketej vonatkozásában egyes információk nem állnak rendelkezésre, és a kockázatkezelők részéről további vizsgálatra van szükség. Mivel nem merül fel a fogyasztókat érintő kockázat, a szóban forgó termékek tekintetében az MRL-eket a jelenleg érvényes, illetve a Hatóság által megállapított szinten indokolt rögzíteni a 396/2005/EK rendelet II. mellékletében. Az említett MRL-eket felül fogják vizsgálni; a felülvizsgálat az e rendelet kihirdetését követő két éven belül rendelkezésre álló információkat fogja figyelembe venni.

(8) Azon termékek tekintetében, amelyeken a szóban forgó növényvédő szer használata nem engedélyezett, és amelyekre vonatkozóan nincs hatályban import tűréshatár vagy CXL (Codex maximum residue limits, a Codex által meghatározott maximális maradékanyag-határértékek), az MRL-eket az adott meghatározási határnak megfelelő értéken vagy a 396/2005/EK rendelet 18. cikke (1) bekezdésének b) pontja szerinti alapértéken kell megállapítani.

(9) A Bizottság konzultációt folytatott a növényvédő szerek maradékanyagaival foglalkozó uniós referencialaboratóriumokkal arról, hogy szükséges-e az egyes kimutatási határértékek kiigazítása. Az említett laboratóriumok több anyag tekintetében is arra a következtetésre jutottak, hogy bizonyos áruk vonatkozásában a technikai fejlődés következtében egyedi kimutatási határértékeket kell megállapítani.

(10) Az MRL-ekkel kapcsolatos megfelelő módosítások – a Hatóság indokolással ellátott véleményei alapján és a tárgy szempontjából lényeges tényezőket figyelembe véve – megfelelnek a 396/2005/EK rendelet 14. cikkének (2) bekezdésében foglalt követelményeknek.

(11) Az új MRL-ek kapcsán – a Kereskedelmi Világszervezeten keresztül – kikérték az Unió kereskedelmi partnereinek véleményét, és megállapításaikat figyelembe vették.

(12) A 396/2005/EK rendeletet ezért ennek megfelelően módosítani kell.

(13) A termékek zavartalan forgalmazása, feldolgozása és fogyasztása érdekében e rendelet átmeneti intézkedéseket ír elő azokra a termékekre, amelyeket az MRL-ek módosítását megelőzően a jogszabályi előírások betartása mellett állítottak elő, és amelyekkel kapcsolatban igazolt, hogy a fogyasztók magas szintű védelme továbbra is biztosított.

(14) A módosított MRL-ek érvénybe lépése előtt elegendő időt kell biztosítani arra, hogy a tagállamok, a harmadik országok és az élelmiszer-ipari vállalkozások felkészülhessenek az MRL-ek módosításából fakadó új követelmények teljesítésére.

(15) Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

ELFOGADTA EZT A RENDELETET:

1. cikk

A 396/2005/EK rendelet II., III. és V. melléklete e rendelet mellékletének megfelelően módosul.

2. cikk

A valamennyi termékben, illetve azok felületén előforduló aklonifen, fluazinam és szulkotrion hatóanyag tekintetében azon termékekre, amelyeket 2017. május 7. előtt állítottak elő, a 396/2005/EK rendelet továbbra is az e rendeletben szereplő módosítások nélkül alkalmazandó.

A paradicsom, a dinnye, a görögdinnye, a kínai kel, a kel, az endívia, a spenótfélék és a hasonló fajú levélzöldségek, a (száraz) bab, a szemes rizs és a szemes búza kivételével a valamennyi termékben, illetve azok felületén előforduló deltametrin hatóanyag tekintetében azon termékekre, amelyeket 2017. május 7. előtt állítottak elő, a 396/2005/EK rendelet továbbra is az e rendeletben szereplő módosítások nélkül alkalmazandó.

A borszőlő, a burgonya, az uborka, a cukkini, a dinnye, a sütőtök és a görögdinnye kivételével a valamennyi termékben, illetve azok felületén előforduló metomil hatóanyag tekintetében azon termékekre, amelyeket 2017. május 7. előtt állítottak elő, a 396/2005/EK rendelet továbbra is az e rendeletben szereplő módosítások nélkül alkalmazandó.

3. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ezt a rendeletet 2017. május 7-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2016. október 13-án. a Bizottság részéről az elnök Jean-Claude JUNCKER

(1) HL L 70., 2005.3.16., 1. o.

(2) Európai Élelmiszerbiztonsági Hatóság; Review of the existing maximum residue levels (MRLs) for aclonifen according to Article 12 of Regulation (EC) No 396/2005 (Az aklonifen szermaradék-határértékeinek a 396/2005/EK rendelet 12. cikke szerinti felülvizsgálata). EFSA Journal 2015; 13(11):4323.

(3) Európai Élelmiszerbiztonsági Hatóság; Review of the existing maximum residue levels (MRLs) for deltamethrin according to Article 12 of Regulation (EC) No 396/2005 (A deltametrin szermaradék-határértékeinek a 396/2005/EK rendelet 12. cikke szerinti felülvizsgálata). EFSA Journal 2015; 13(11):4309.

(4) Európai Élelmiszerbiztonsági Hatóság; Review of the existing maximum residue levels (MRLs) for fluazinam according to Article 12 of Regulation (EC) No 396/2005 (A fluazinam szermaradék-határértékeinek a 396/2005/EK rendelet 12. cikke szerinti felülvizsgálata). EFSA Journal 2015; 13(9):4240.

(5) Európai Élelmiszerbiztonsági Hatóság; Review of the existing maximum residue levels (MRLs) for methomyl according to Article 12 of Regulation (EC) No 396/2005 (A metomil szermaradék-határértékeinek a 396/2005/EK rendelet 12. cikke szerinti felülvizsgálata). EFSA Journal 2015; 13(10):4277.

(6) Európai Élelmiszerbiztonsági Hatóság; Review of the existing maximum residue levels (MRLs) for methomyl according to Article 12 of Regulation (EC) No 396/2005 (A metomil szermaradék-határértékeinek a 396/2005/EK rendelet 12. cikke szerinti felülvizsgálata). EFSA Journal 2015; 13(10):4277.

(7) Európai Élelmiszerbiztonsági Hatóság; Review of the existing maximum residue levels (MRLs) for sulcotrione according to Article 12 of Regulation (EC) No 396/2005 (A szulkotrion szermaradék-határértékeinek a 396/2005/EK rendelet 12. cikke szerinti felülvizsgálata). EFSA Journal 2015; 13(11):4305.